জাপানি ঘড়ি
জাপানি ঘড়ি (和時計|wadokei}}) হল একটি যান্ত্রিক ঘড়ি যা জাপানে যুগযুগ ধরে চলে আসা সময় ব্যবস্থা প্রকাশের জন্য তৈরি করা হয়েছে। উক্ত ব্যবস্থায় দিন এবং রাতকে সর্বদা ছয়টি কাল-ব্যবধানে বিভক্ত করা হয় এবং সে ব্যবধানের দৈর্ঘ্য ঋতুর সঙ্গে সঙ্গে পরিবর্তিত হয়। জাপানে সর্বপ্রথম জেসুইট মিশনারি (ষোড়শ শতকে) বা ডাচ বণিকরা (সপ্তদশ শতকে) যান্ত্রিক ঘড়ি নিয়ে আসেন। সেগুলো ছিল লণ্ঠনের নকশার ঘড়ি, সাধারণত পিতল বা লোহা দিয়ে তৈরি। সেগুলোতে প্রাচীন গঠনের ফলা এবং ফোলিওট এস্কেপমেন্ট ব্যবহার করা হত। জাপানের সম্রাট তোকুগাওয়া ইইয়াসুয়ের ইউরোপে তৈরি একটি লণ্ঠন ঘড়ি ছিল। সেই সময়ের ইউরোপীয় ঘড়িগুলির মধ্যে পেন্ডুলাম বা ভারসাম্য স্প্রিংয়ের কোনোটিই ব্যবহার শুরু হয়নি। অন্যদিকে১৬৪১ সাল থেকে শুরু হয় জাপানি ইতিহাসের নতুন অধ্যায়, যা বিচ্ছিন্নতাবাদী সময় হিসাবে পরিচিত। সে সময়ের জাপানে ঘড়ি নির্মাতাদের নাগালে ছিলো না ইউরোপীয় ঘড়িগুলোর প্রযুক্তিসমূহ। বিচ্ছিন্নতাবাদী সময়ের জাপানি ঘড়ি নির্মাতাদের পাশ্চাত্যের ঘড়ি তৈরির সাফল্যের পথ অনুসরণ ছাড়াই খুঁজে বের করতে হয়েছে নিজস্ব উপায়। তা সত্ত্বেও, জাপানি ঘড়ি নির্মাতারা জাপানের প্রচলিত সময় পদ্ধতি নির্দেশ করতে ইউরোপীয় ঘড়ির যান্ত্রিক প্রযুক্তির সঙ্গে খাপ খাইয়ে নিতে যথেষ্ট দক্ষতা দেখিয়েছেন।